Efter balladen hos Kristendemokraterne - som bl.a. fik landsnæstformanden, det nordjyske regionsrådsmedlem Mogens Nørgaard til at forlade partiet og melde sig hos Socialdemokraterne - får nu også konsekvens KD i Aalborg. Det tidligere byrådsmedlem Inge Ibsen Fomcenco siger farvel til KD og goddag til SF. Inge Ibsen Fomcenco: - Jeg vil fortsat kæmpe for en politik der bygger på mennesket frem for økonomiske spekulationer. Mit brud med KD ligger først og fremmest på det interne plan. Formand for SF Aalborg Lisbeth Bech Poulsen siger:  - Hun er meget velkommen. Inge deler vores værdier og visioner på specielt miljø- og socialområdet. Hun er meget kompetent og har masser af politisk erfaring fra byrådet og vi glæder os altid over nye medlemmer der har lyst til at arbejde for og være en del af partiet. Inge Ibsen Fomcenco ønsker at arbejde såvel lokalpolitisk som landspolitisk for SF`s politik.

Referat:
Inge Ibsen Fomcenco, som 2002- 2006 sad i Aalborg byråd for KD, har nu meldt sig ind i SF.